**8. разред, музичка култура**

 Драги осмаци, ове седмице ћете почети да се упознајете са џез музиком, са њеним настанком, а наредних часова ћете се упознати са подврстама џеза, џез опером...

**Пре него што прочитате наредни текст, обавезно погледајте следећи видео запис о настанку џеза:**

<https://www.youtube.com/watch?v=JlV_xcM6NWo>

 Џез је музички жанр настао у Америци на самом почетку ХХ века у тренутку када је дошло до спајања црначке духовне и световне музике са европским инструментима.

<https://www.youtube.com/watch?v=uqZc4cl5kh4>

 Настао је у Њу Орлеансу, граду и луци у Америци. Ту су прво стизали бродови из Африке са црнцима који су дoвођени у Америку да би били робови. Музика коју су они изводили била је вокална. То су, такозвани, „негро спиритуали” (црначке духовне и световне песме). Када су те песме кренуле да се изводе на инструментима који су у Америку стигли из Европе, сматра се да је настао џез.

 Основна карактеристика џеза је ИМПРОВИЗАЦИЈА. То је тренутно извођење музичке теме, без нотног записа и са пуно измена. Импровизација се никада не изводи два пута иста, већ се сваки пут изводи другачија. У песми која следи, на почетку се чује главна тема (мелодија), а затим следе вокалне и инструменталне импровизације те теме.

 У једном џез саставу постоје три групе инструмената: солистички (труба, вибрафон, кларинет, клавир…), хармонски (гитара, клавир, контрабас…) и ритмички (ритaм секција-велики бубањ, добош, чинеле...).

 На снимку који следи можете да видите трубу и саксофон у улози солстичких инструмената, а иза њих клавир и контрабас као хармонске инструменте и „бубњеве” као ритмичке инструменте. У појединим тренуцима и клавир и контрабас и бубњеви преузимају улогу солистичких инструмената и то током импровизација.

<https://www.youtube.com/watch?v=SiE8-NlMbSM>

Поздрав 😉